b"\n_START_ARTICLE_\nJoan Antoni Mur i Borr\xc3\xa0s\n_START_SECTION_\nBiografia\n_START_PARAGRAPH_\nLlicenciat en econ\xc3\xb2miques per la Universitat de Barcelona en 1972 i militant d'Uni\xc3\xb3 Democr\xc3\xa0tica de Catalunya des de 1976, de la que n'ha estat conseller nacional. Resideix a Sant Carles de la R\xc3\xa0pita i ha treballat com a cap d'administraci\xc3\xb3 i de personal a l'empresa Cementos del Mar, SA d'Alcanar de 1976 a 1984. _NEWLINE_En els anys 1980 fou president de l'Agrupaci\xc3\xb3 Musical Rapitenca i membre de la Federaci\xc3\xb3 de Bandes de Catalunya. Fou elegit diputat per la circumscripci\xc3\xb3 de Tarragona a les eleccions al Parlament de Catalunya de 1984 i 1988 per Converg\xc3\xa8ncia i Uni\xc3\xb3. Ha estat vicepresident de la Comissi\xc3\xb3 d'Ind\xc3\xbastria, Energia, Comer\xc3\xa7 i Turisme del Parlament de Catalunya el 1984-1988 i Secretari de la Comissi\xc3\xb3 d'Ind\xc3\xbastria, Energia, Comer\xc3\xa7 i Turisme el 1988-1992."